**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 583/2018**

**ΑΔΑ:** 6ΞΧΞΩΨΑ-ΗΗΧ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 72ο/2018 Της 10Ης ΔΕΚΕΜΒΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση πρακτικού ΙΙ επιτροπής διαγωνισμού για την εργασία: Εργασίες διαμόρφωσης αγροτικών δρόμων Δήμου Αρταίων ’’**

*Στην Άρτα, σήμερα, 10-12-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την* ***29590/06-12-2018*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:*

|  |  |
| --- | --- |
| **ΠΑΡΟΝΤΕΣ**   1. ***Τσιρογιάννης Χρήστος***   ***(Πρόεδρος)***  ***2. Βλάχος Μιχαήλ***  ***3. Σιαφάκας Χριστόφορος***  ***4. Ζέρβας Κων-νος***  ***5. Λιλής Γεώργιος***  ***6. Χαρακλιάς Κων/νος*** | **ΑΠΟΝΤΕΣ**      ***1. Βασιλάκη –Μητρογιώρου***  ***Βικτωρία***  ***2. Παπαϊωάννου Κων/νος***  **3*. Κοσμάς Ηλίας*** |

*Στη συνεδρίαση παραβρέθηκαν ως ειδικώς προσκεκλημένοι ο Γενικός Γραμματέας του Δήμου κ. Σερβετάς Ηλίας και η Ειδική Συνεργάτης του Δημάρχου κ. Σφαλτού Χαρίκλεια*

*Η Επιτροπή έκανε δεκτή πρόταση του Προέδρου της να συζητηθούν (5) έκτακτα θέματα.*

*Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές*

Ο κ. Πρόεδρος εισηγούμενος το 4ο τακτικό θέμα: **Έγκριση πρακτικού ΙΙ επιτροπής διαγωνισμού για την εργασία: Εργασίες διαμόρφωσης αγροτικών δρόμων Δήμου Αρταίων** έθεσε υπόψη της επιτροπής το από 30-11-2018 πρακτικό της επιτροπής διαγωνισμού το οποίο έχει ως εξής: Την 30η Νοεμβρίου, ημέρα Παρασκευή του έτους 2018, και ώρα 12:00 π.μ. συνήλθε σε τακτική συνεδρίαση η Επιτροπή Διενέργειας Διαγωνισμού της υπηρεσίας με τίτλο **«Εργασίες διαμόρφωσης αγροτικών δρόμων Δήμου Αρταίων»** (ΑΔΑΜ Διακήρυξης : 18PROC003785125) η οποία συγκροτήθηκε με την αριθμ. 9/2018 Απόφαση της Οικονομικής Επιτροπής του Δήμου Αρταίων και αποτελείται από :

1. Σακκάς Άγγελος (πρόεδρος)

2) Μπαλατσούκας Θεόδωρος (μέλος)

3) Κακκάβα Αντωνία (μέλος)

για την αποσφράγιση των δικαιολογητικών κατακύρωσης της παραπάνω υπηρεσίας.

Με την αρ. 523/2018 απόφαση της οικονομικής επιτροπής εγκρίθηκε το 1ο πρακτικό που αφορούσε τον προσωρινό ανάδοχο για την ανωτέρω υπηρεσίας. Μετά την ενημέρωση όλων των συμμετεχόντων και αφού δεν υπήρχαν ενστάσεις η επιτροπή με το αρ. πρωτ. 28238/16-11-2018, έγγραφο κάλεσε τον «προσωρινό ανάδοχο» για την προσκόμιση των δικαιολογητικών κατακύρωσης τα οποία υπέβαλλε εμπρόθεσμα με την αρ. πρωτ. 28535/23-11-2018, αίτησή του, σύμφωνα με τη διατύπωση της διακήρυξης.

Σύμφωνα με την παρ. 6 άρθρο 103 του Ν. 4412/2016 διενεργήθηκε ο έλεγχος των δικαιολογητικών και κρίθηκαν ομοφώνως ως άρτια και πλήρη, όπως απαιτούνταν από τη διακήρυξη.

Κατόπιν αυτού η επιτροπή γνωμοδοτεί ομόφωνα υπέρ της κατακύρωσης της με αρ. πρωτ. Διακήρυξης **23646/04-10-2018** πρόχειρου διαγωνισμού για την ανάθεση της υπηρεσίας **«Εργασίες διαμόρφωσης αγροτικών δρόμων Δήμου Αρταίων»** στην υποψήφια εταιρεία **«ΕΛΕΥΘΕΡΙΟΣ & ΛΑΜΠΡΟΣ ΓΕΩΡΓΟΥΛΑΣ Ο.Ε.»,** με συνολική δαπάνη ύψους 31.360,00 € (χωρίς Φ.Π.Α.) και μέση έκπτωση Εμ = 22,22 %.

Μετά τα παραπάνω τίθεται υπόψη της Οικονομικής Επιτροπής το 2ο Πρακτικό της Επιτροπής Διενέργειας Διαγωνισμού της υπηρεσίας: **«Εργασίες διαμόρφωσης αγροτικών δρόμων Δήμου Αρταίων»** και προτείνεται η λήψη απόφασης για:

1. Την ανάδειξη ως οριστικό ανάδοχο την εταιρεία **«ΕΛΕΥΘΕΡΙΟΣ & ΛΑΜΠΡΟΣ ΓΕΩΡΓΟΥΛΑΣ Ο.Ε.**», που πρόσφερε το ποσό 31.360,00 € (χωρίς Φ.Π.Α.) και μέση έκπτωση Εμ = 22,22 %, διότι προσέφερε την χαμηλότερη τιμή εκτέλεσης της υπηρεσίας, καλύπτοντας όλες τις προϋποθέσεις συμμετοχής στον Διαγωνισμό.

2. Την κοινοποίηση της απόφασης έγκρισης του 2ου Πρακτικού σε όλους τους προσφέροντες, σύμφωνα με τη διακήρυξη.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, Ν. 4416/2016 και το από 30-11-2018 πρακτικό της επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει το από 30-11-2018 Πρακτικό της Επιτροπής Διενέργειας Διαγωνισμού για την εργασία: **Εργασίες διαμόρφωσης αγροτικών δρόμων Δήμου Αρταίων** ως κατωτέρω:

**1.** Την ανάδειξη της εταιρείας «Ελευθέριος και Λάμπρος Γεωργούλας Ο.Ε.» ως οριστικής ανάδοχου που πρόσφερε το ποσό 31.360,00 € (χωρίς Φ.Π.Α.) και μέση έκπτωση Εμ = 22,22%, διότι προσέφερε την χαμηλότερη τιμή εκτέλεσης της υπηρεσίας, καλύπτοντας όλες τις προϋποθέσεις συμμετοχής στον Διαγωνισμό.

**2.** Την κοινοποίηση της απόφασης έγκρισης του 2ου Πρακτικού σε όλους τους προσφέροντες, σύμφωνα με τη διακήρυξη.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 583 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*