**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 575/2018**

**ΑΔΑ:** Ψ6ΝΨΩΨΑ-4ΩΧ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 72ο/2018 Της 10Ης ΔΕΚΕΜΒΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση ή μη πρακτικού ΙΙΙ δημοπρασίας για την ανάδειξη οριστικών αναδόχων της προμήθειας: Προμήθεια υλικών συντήρησης δικτύου Ηλεκτροφωτισμού Δ.Ε. Αρταίων ’’**

*Στην Άρτα, σήμερα, 10-12-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την* ***29590/06-12-2018*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:*

|  |  |
| --- | --- |
| **ΠΑΡΟΝΤΕΣ**   1. ***Τσιρογιάννης Χρήστος***   ***(Πρόεδρος)***  ***2. Βλάχος Μιχαήλ***  ***3. Σιαφάκας Χριστόφορος***  ***4. Ζέρβας Κων-νος***  ***5. Λιλής Γεώργιος***  ***6. Χαρακλιάς Κων/νος*** | **ΑΠΟΝΤΕΣ**      ***1. Βασιλάκη –Μητρογιώρου***  ***Βικτωρία***  ***2. Παπαϊωάννου Κων/νος***  **3*. Κοσμάς Ηλίας*** |

*Στη συνεδρίαση παραβρέθηκαν ως ειδικώς προσκεκλημένοι ο Γενικός Γραμματέας του Δήμου κ. Σερβετάς Ηλίας και η Ειδική Συνεργάτης του Δημάρχου κ. Σφαλτού Χαρίκλεια*

*Η Επιτροπή έκανε δεκτή πρόταση του Προέδρου της να συζητηθούν (5) έκτακτα θέματα.*

*Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές*

Ο κ. Πρόεδρος εισηγούμενος το 1ο έκτακτο θέμα: **Έγκριση ή μη πρακτικού ΙΙΙ δημοπρασίας για την ανάδειξη οριστικών αναδόχων της προμήθειας: Προμήθεια υλικών συντήρησης δικτύου Ηλεκτροφωτισμού Δ.Ε. Αρταίων.** έθεσε υπόψη της επιτροπής το από 6-12-2018 πρακτικό της επιτροπής διαγωνισμού που αφορά το άνοιγμα των οικονομικών προσφορών για την ανωτέρω προμήθεια και το οποίο έχει ως εξής: Στην Άρτα στις 6-12-2018 ημέρα Πέμπτη και ώρα 10:00 πμ, συνήλθε σε δημόσια συνεδρίαση η Επιτροπή Διαγωνισμού για την ανάθεση της **προμήθειας «ΠΡΟΜΗΘΕΙΑ ΥΛΙΚΩΝ ΣΥΝΤΗΡΗΣΗΣ ΔΙΚΤΥΟΥ ΗΛΕΚΤΡΟΦΩΤΙΣΜΟΥ Δ.Ε ΑΡΤΑΙΩΝ»**

αποτελούμενη από τους:

1. Μιράντα Νούτση, Ηλεκτρολόγο Μηχανικό της ΤΥΔ, ως Πρόεδρο
2. Ευαγγελία Ρίζου, Μηχανολόγο Μηχανικό ΤΕ της ΤΥΔ, μέλος
3. Ευάγγελο Γιαμούρη, Μηχανολόγο Μηχανικό ΠΕ της ΤΥΔ μέλος,

όπως συγκροτήθηκε με την αριθμ. 9/2018 Απόφαση της Οικονομικής Επιτροπής του Δήμου Αρταίων.

Η Επιτροπή Διαγωνισμού έχοντας υπόψη

1. Την αρ. 469/2018 απόφαση της Ο.Ε. για τη σύνταξη των όρων
2. Την απ. 24864/5-7-2017 Διακήρυξη διαγωνισμού
3. Την αρ.24/2018 μελέτη της ΤΥΔ
4. Τα αρ. 22655/25-9-2018 και 23119/27-9-2018 έγγραφα παροχής διευκρινίσεων
5. Την αρ.497/2018 απόφαση της Ο.Ε. με την οποία εγκρίθηκε το από 17-10-2018 πρακτικό του διαγωνισμού
6. Την αρ. 545/2018 με την οποία εγκρίθηκε το από 7-11-2018 πρακτικό του διαγωνισμού για ανάδειξη προσωρινών αναδόχων
7. Το αρ. 28435/22-11-2018 έγγραφο για προσκόμιση δικαιολογητικών κατακύρωσης
8. Τον αρ.29030/30-11-2018 φάκελο υποβολής δικαιολογητικών κατακύρωσης της εταιρείας ΗΛΕΚΤΡΟΦΩΣ
9. Τον αρ. 29049/30-11-2018 φάκελο υποβολής δικαιολογητικών κατακύρωσης της εταιρείας Β.ΚΑΥΚΑΣ Α.Ε

Προέβη :

Α) στον έλεγχο των δικαιολογητικών κατακύρωσης του προσωρινού αναδόχου ΗΛΕΚΤΡΟΦΩΣ για τις ομάδες 1,3,4 και 5 του διαγωνισμού και διαπίστωσε ότι δεν συντρέχουν στο πρόσωπό του οι λόγοι αποκλεισμού της παρ. 2.2.3. της Διακήρυξης.

Β)στον έλεγχο των δικαιολογητικών του προσωρινού αναδόχου Β.ΚΑΥΚΑΣ Α.Ε για την ομάδα 2 του διαγωνισμού και διαπίστωσε ορισμένες ελλείψεις στα δικαιολογητικά του για τη συμπλήρωση των οποίων θα του αποσταλεί σχετικό έγγραφο.

Η Επιτροπή γνωμοδοτεί προς την Οικονομική Επιτροπή για την **οριστική κατακύρωση του διαγωνισμού για τις ομάδες 1,3,4 και 5**  στην εταιρεία ΗΛΕΚΤΡΟΦΩΣ διότι προσέφερε την χαμηλότερη τιμή ανά ομάδα (αναφέρονται τελικές τιμές συμπεριλαμβανομένου ΦΠΑ) ως εξής:

**1η ομάδα-ΛΑΜΠΤΗΡΕΣ:**

|  |  |
| --- | --- |
| **ΗΛΕΚΤΡΟΦΩΣ** | **11.085,60€** |

**3η ομάδα-ΥΛΙΚΑ ΠΙΝΑΚΩΝ**

|  |  |
| --- | --- |
| **ΗΛΕΚΤΡΟΦΩΣ** | **400,40€** |

**4η ΟΜΑΔΑ-ΙΣΤΟΙ**

|  |  |
| --- | --- |
| **ΗΛΕΚΤΡΟΦΩΣ** | **9.424,00€** |

**5η ΟΜΑΔΑ-ΦΩΤΙΣΤΙΚΑ ΣΩΜΑΤΑ**

|  |  |
| --- | --- |
| **ΗΛΕΚΤΡΟΦΩΣ** | **23.715,00€** |

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 06-12-2018 πρακτικό της επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 06-12-2018 πρακτικό της επιτροπής διαγωνισμού για την ανάδειξη οριστικών αναδόχων **για τις ομάδες 1,3,4 και 5**  ως κατωτέρω:

**1η ομάδα-ΛΑΜΠΤΗΡΕΣ:**

|  |  |
| --- | --- |
| **ΗΛΕΚΤΡΟΦΩΣ** | **11.085,60€** |

**3η ομάδα-ΥΛΙΚΑ ΠΙΝΑΚΩΝ**

|  |  |
| --- | --- |
| **ΗΛΕΚΤΡΟΦΩΣ** | **400,40€** |

**4η ΟΜΑΔΑ-ΙΣΤΟΙ**

|  |  |
| --- | --- |
| **ΗΛΕΚΤΡΟΦΩΣ** | **9.424,00€** |

**5η ΟΜΑΔΑ-ΦΩΤΙΣΤΙΚΑ ΣΩΜΑΤΑ**

|  |  |
| --- | --- |
| **ΗΛΕΚΤΡΟΦΩΣ** | **23.715,00€** |

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 575 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*