**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 582 /2018**

**ΑΔΑ:** ΨΙΨΠΩΨΑ-62Ω



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 72ο/2018 Της 10Ης ΔΕΚΕΜΒΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση ή μη πρακτικού Ι επιτροπής διαγωνισμού για την υπηρεσία: Μεταφορά ανακυκλώσιμων υλικών στο ΚΔΑΥ Αιτωλοακαρνανίας ’’**

*Στην Άρτα, σήμερα, 10-12-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την* ***29590/06-12-2018*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:*

|  |  |
| --- | --- |
| **ΠΑΡΟΝΤΕΣ**   1. ***Τσιρογιάννης Χρήστος***   ***(Πρόεδρος)***  ***2. Βλάχος Μιχαήλ***  ***3. Σιαφάκας Χριστόφορος***  ***4. Ζέρβας Κων-νος***  ***5. Λιλής Γεώργιος***  ***6. Χαρακλιάς Κων/νος*** | **ΑΠΟΝΤΕΣ**      ***1. Βασιλάκη –Μητρογιώρου***  ***Βικτωρία***  ***2. Παπαϊωάννου Κων/νος***  **3*. Κοσμάς Ηλίας*** |

*Στη συνεδρίαση παραβρέθηκαν ως ειδικώς προσκεκλημένοι ο Γενικός Γραμματέας του Δήμου κ. Σερβετάς Ηλίας και η Ειδική Συνεργάτης του Δημάρχου κ. Σφαλτού Χαρίκλεια*

*Η Επιτροπή έκανε δεκτή πρόταση του Προέδρου της να συζητηθούν (5) έκτακτα θέματα.*

*Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές*

Ο κ. Πρόεδρος εισηγούμενος το 3ο τακτικό θέμα: **Έγκριση ή μη πρακτικού Ι επιτροπής διαγωνισμού για την υπηρεσία: Μεταφορά ανακυκλώσιμων υλικών στο ΚΔΑΥ Αιτωλοακαρνανίας**  έθεσε υπόψη της Επιτροπής το από 6-12-2018 πρακτικό της Επιτροπής διαγωνισμού που αφορά δικαιολογητικά συμμετοχής- τεχνική προσφορά και αποσφράγιση φακέλων οικονομικών προσφορών το οποίο έχει ως εξής: Στην Άρτα, την 5η Δεκεμβρίου 2018, ημέρα Τετάρτη και ώρα 10.00 π.μ. συνήλθε σε τακτική συνεδρίαση στο Δημοτικό Κατάστημα**,** η Επιτροπή Διενέργειας και Αξιολόγησης Αποτελεσμάτων Διαγωνισμού Υπηρεσιών των Υπηρεσιών Καθαριότητας – Πρασίνου, Ανάπτυξης και Κοινωνικών Δομών η οποία συγκροτήθηκε με την υπ’ αριθμόν 9/2018 (ΑΔΑ: 7ΧΙΣΩΨΑ-96Ψ) απόφαση της Οικονομικής Επιτροπής, προκειμένου να αποσφραγίσει ηλεκτρονικά τους υποφακέλους «Δικαιολογητικά Συμμετοχής-Τεχνική Προσφορά» που υποβλήθηκαν όπως ορίζεται στην αριθμ. 23460/3-10-2018 διακήρυξη του Δημάρχου Αρταίων για τον ανοικτό ηλεκτρονικό διαγωνισμό που αφορά τη «Μεταφορά ανακυκλώσιμων υλικών στο ΚΔΑΥ Αιτωλοακαρνανίας».

Στη συνεδρίαση της επιτροπής ήταν παρόντες:

1) Αρκουμάνης Αθανάσιος, Πρόεδρος

2) Βασιλάκης Βασίλειος, Μέλος

3) Τυρολόγου Αλεξάνδρα, Μέλος

Η επιτροπή, αφού έλαβε υπόψη την αριθμ. 23460/3-10-2018 διακήρυξη Δημάρχου Αρταίων για την εν λόγω υπηρεσία και τις διατάξεις του Ν.4412/2016 σύμφωνα με τις οποίες διεξάγεται ο ηλεκτρονικός διαγωνισμός, σημειώνει τα εξής:

Ο διαγωνισμός της προαναφερόμενης διακήρυξης διεξήχθη ηλεκτρονικά, σύμφωνα με τα αναφερόμενα σε αυτή, μέσω του Εθνικού Συστήματος Ηλεκτρονικών Δημοσίων Συμβάσεων με αύξοντα αριθμό ΕΣΗΔΗΣ 64173. Η καταληκτική ημερομηνία υποβολής των προσφορών ήταν σύμφωνα με την διακήρυξη η 25-10-2018 και ώρα 15.00 μ.μ., ενώ η ηλεκτρονική αποσφράγιση των υποφακέλων «Δικαιολογητικά Συμμετοχής-Τεχνική Προσφορά» των υποψηφίων αναδόχων έγινε στις 31/10/2018 και ώρα 10.00π.μ.

Στις 5/12/2018 η επιτροπή επέλεξε τον ηλεκτρονικό διαγωνισμό με α/α 64173 και διαπίστωσε ότι έχoυν υποβληθεί εμπρόθεσμα στον διαγωνισμό δύο (2) προσφορές από τους παρακάτω ενδιαφερόμενους:

|  |  |  |  |
| --- | --- | --- | --- |
| **Α/Α** | | **Επωνυμία ή Ονοματεπώνυμο Υποψηφίου** | **α/α προσφοράς** |
| **1** | | ΔΙΟΝ ΤΕΧΝΙΚΗ Α.Ε. | 114846 |
| **2** | Β. ΜΠΑΤΣΗΣ ΚΑΙ ΣΙΑ Ο.Ε. | | 115098 |

Επίσης όλοι οι συμμετέχοντες προσκόμισαν εγκαίρως, δηλαδή εντός τριών (3) εργασίμων ημερών από την ηλεκτρονική υποβολή, τα στοιχεία της ηλεκτρονικής προσφοράς τους τα οποία απαιτείται να προσκομισθούν σε έντυπη μορφή και σε σφραγισμένο φάκελο σύμφωνα με τον Ν.4250/2014 (εγγυητική επιστολή συμμετοχής, τα πρωτότυπα έγγραφα τα οποία έχουν εκδοθεί από ιδιωτικούς φορείς και δεν φέρουν επικύρωση από δικηγόρο, καθώς και τα έγγραφα που φέρουν τη Σφραγίδα της Χάγης (Apostille)).

Στη συνέχεια ανοίχτηκαν οι ακόλουθες προσφορές και η επιτροπή προέβη σε αξιολόγηση των παρακάτω

δικαιολογητικών:

|  |  |  |  |  |
| --- | --- | --- | --- | --- |
| **Α/Α** | **Επωνυμία ή Ονοματεπώνυμο Υποψηφίου** | **Αρ.πρ. προσφοράς σε έντυπη μορφή** | **α/α προσφοράς** | **Κριτήρια ποιοτικής επιλογής-Δικαιολογητικά** |
| **1** | **ΔΙΟΝ ΤΕΧΝΙΚΗ Α.Ε.** | **26035/29-10-2018** | 114846 | 1. Τ.Ε.Υ.Δ. 2. Εγγυητική επιστολή 3. ΦΕΚ σύστασης εταιρείας και τροποποιήσεις 4. Πρακτικό ΔΣ για συμμετοχή κι εκπροσώπηση 5. Πιστοποιητικό (γενικό και μεταβολών) ΓΕΜΗ 6. Πιστοποιητικό ισχύουσας εκπροσώπησης 7. Πιστοποιητικό Ε.Β.Ε. 8. Υπεύθυνη δήλωση χρόνου ισχύος προσφοράς 9. Άδεια συλλογής και μεταφοράς 10. Κατάλογος έργων 11. Βεβαιώσεις καλής εκτέλεσης 12. Συμβάσεις 13. Τεχνική Έκθεση και περιγραφή εξοπλισμού 14. Κατάλογος τεχνικου εξοπλισμού 15. Έγγραφα αποριμματοφόρων 16. Τιμολόγια container 17. Απόσπασμα μητρώου πάγιων στοιχείων της εταιρείας 18. Άδειες οδήγησης 19. Στοιχεία γενικής υποδομής 20. ISO εταιρείας |
| **2** | **Β. ΜΠΑΤΣΗΣ ΚΑΙ ΣΙΑ Ο.Ε.** | **26305/30-10-2018** | 115098 | 1. Τ.Ε.Υ.Δ. 2. Εγγυητική επιστολή 3. Καταστατικό εταιρείας με τις τροποποιήσεις και την κατάθεση αυτού στο ΓΕΜΗ 4. Βεβαίωση έναρξης εργασιών 5. Άδεια συλλογής και μεταφοράς 6. ISO εταιρείας 7. Έγγραφα αποριμματοφόρων 8. Άδειες οδήγησης 9. Υπεύθυνη δήλωση διάθεσης εξοπλισμού 10. Πίνακας μηχανολογικού εξοπλισμού 11. Πίνακας προσωπικού 12. Τεχνική έκθεση – περιγραφή 13. Βεβαίωση καλής εκτέλεσης 14. Πιστοποιητικό Επιμελητηρίου Ιωαννίνων 15. Πιστοποιητικό ΓΕΜΗ 16. Βεβαιώσεις Ασφαλιστικής ενημερότητας 17. Βεβαίωση φορολογικής ενημερότητας 18. Απόσπασματα ποινικών μητρώων 19. Πιστοποιητικά από το Πρωτοδικείο Ιωαννίνων 20. Υπεύθυνες δηλώσεις για ασφάλιση στον ΕΦΚΑ και καταδικαστικές αποφάσεις, συμμετοχή σε εγκληματική οργάνωση και δωροδοκία. |

Μετά τη εξέταση των δικαιολογητικών, η επιτροπή προχώρησε στην αξιολόγηση των τεχνικών προσφορών του φακέλου ΔΙΚΑΙΟΛΟΓΗΤΙΚΩΝ ΣΥΜΜΕΤΟΧΗΣ-ΤΕΧΝΙΚΗΣ ΠΡΟΣΦΟΡΑΣ των συμμετεχόντων.

Από την δεύτερη αυτή αξιολόγηση, **διαπιστώθηκε ότι οι φάκελοι είναι πλήρεις**. Ως εκ τούτου, η επιτροπή

**Γνωμοδοτεί**

**Στην συνέχιση της διαδικασίας αποσφράγισης των υποφακέλων των Οικονομικών Προσφορών για την αξιολόγηση και ανάδειξη προσωρινού αναδόχου των συμμετεχόντων οικονομικών φορέων όπως αναφέρονται στον επισυναπτόμενο πίνακα:**

|  |  |  |  |
| --- | --- | --- | --- |
| **Α/Α** | | **Επωνυμία ή Ονοματεπώνυμο Υποψηφίου** | **α/α προσφοράς** |
| **1** | | ΔΙΟΝ ΤΕΧΝΙΚΗ Α.Ε. | 114846 |
| **2** | Β. ΜΠΑΤΣΗΣ ΚΑΙ ΣΙΑ Ο.Ε. | | 115098 |

Σε συνέχεια της από 5/12/2018 ανακοίνωσης για το άνοιγμα των οικονομικών προσφορών, η Επιτροπή αποσφράγισε τις οικονομικές προσφορές των δύο συμμετεχόντων την Πέμπτη 6/12/2018 και ώρα 09.10 π.μ. και έλαβε τις εξής οικονομικές προσφορές βάσει τιμής συνολικού προϋπολογισμού :

|  |  |  |  |
| --- | --- | --- | --- |
| **Α/Α** | | **Επωνυμία ή Ονοματεπώνυμο Υποψηφίου** | **ΠΡΟΣΦΟΡΑ** |
| **1** | | Β. ΜΠΑΤΣΗΣ ΚΑΙ ΣΙΑ Ο.Ε. | 116.500,83€ (144.461,029€ ΣΥΜΠΕΡΙΛΑΜΒΑΝΟΜΕΝΟΥ Φ.Π.Α.) |
| **2** | ΔΙΟΝ ΤΕΧΝΙΚΗ Α.Ε. | | 119.242,03€ (147.860,11€ ΣΥΜΠΕΡΙΛΑΜΒΑΝΟΜΕΝΟΥ Φ.Π.Α.) |

και αφού έλαβε υπόψη

1. Την υπ’ αριθμ. 23460/3-10-2018 διακήρυξη συνοπτικού διαγωνισμού
2. Τις διατάξεις του Ν.4412/2016 σύμφωνα με τις οποίες διεξάγεται ο διαγωνισμός

**Γνωμοδοτεί**

Για την κατακύρωση της σύμβασης στον προσωρινό ανάδοχο **Β. ΜΠΑΤΣΗΣ ΚΑΙ ΣΙΑ Ο.Ε.** ο οποίος κατέθεσε την πλέον συμφέρουσα οικονομική προσφορά ήτοι **116.500,83€ (144.461,029€ ΣΥΜΠΕΡΙΛΑΜΒΑΝΟΜΕΝΟΥ Φ.Π.Α.).**

Ακολούθησε διαλογική συζήτηση και ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη: το Δ.Κ.Κ.3463/2006, το Ν. 3852/2010, το Ν.4412/2016 και το από 6-12-2018 πρακτικό της Επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει το από 6-12-2018 πρακτικό  **1** τουδιαγωνισμού για την υπηρεσία**: Μεταφορά ανακυκλώσιμων υλικών στο ΚΔΑΥ Αιτωλοακαρνανίας** που αφορά δικαιολογητικά συμμετοχής- τεχνική προσφορά και αποσφράγιση φακέλων οικονομικών προσφορών των συμμετεχόντων στο διαγωνισμό ως κατωτέρω:

**1.** Την συνέχιση της διαδικασίας αποσφράγισης των υποφακέλων των Οικονομικών Προσφορών για την αξιολόγηση και ανάδειξη προσωρινού αναδόχου των συμμετεχόντων οικονομικών φορέων όπως αναφέρονται στον κατωτέρω πίνακα:

|  |  |  |  |
| --- | --- | --- | --- |
| **Α/Α** | | **Επωνυμία ή Ονοματεπώνυμο Υποψηφίου** | **α/α προσφοράς** |
| **1** | | ΔΙΟΝ ΤΕΧΝΙΚΗ Α.Ε. | 114846 |
| **2** | Β. ΜΠΑΤΣΗΣ ΚΑΙ ΣΙΑ Ο.Ε. | | 115098 |

**2.** Την ανάδειξη ως προσωρινού ανάδοχου της εταιρείας **Β. ΜΠΑΤΣΗΣ ΚΑΙ ΣΙΑ Ο.Ε.** η οποία κατέθεσε την πλέον συμφέρουσα οικονομική προσφορά ήτοι **116.500,83€ (144.461,029€ ΣΥΜΠΕΡΙΛΑΜΒΑΝΟΜΕΝΟΥ Φ.Π.Α.).**

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 582 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*