**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 579/2018**

**ΑΔΑ:** ΨΖ4ΒΩΨΑ-4ΡΨ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 72ο/2018 Της 10Ης ΔΕΚΕΜΒΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση ή μη πρακτικού επιτροπής διαγωνισμού για την προμήθεια: Προμήθεια οχήματος για τις ανάγκες του ΚΔΑΠ ΜΕΑ της ΔΗΚΕΔΑ ’’**

*Στην Άρτα, σήμερα, 10-12-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την* ***29590/06-12-2018*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:*

|  |  |
| --- | --- |
| **ΠΑΡΟΝΤΕΣ**   1. ***Τσιρογιάννης Χρήστος***   ***(Πρόεδρος)***  ***2. Βλάχος Μιχαήλ***  ***3. Σιαφάκας Χριστόφορος***  ***4. Ζέρβας Κων-νος***  ***5. Λιλής Γεώργιος***  ***6. Χαρακλιάς Κων/νος*** | **ΑΠΟΝΤΕΣ**      ***1. Βασιλάκη –Μητρογιώρου***  ***Βικτωρία***  ***2. Παπαϊωάννου Κων/νος***  **3*. Κοσμάς Ηλίας*** |

*Στη συνεδρίαση παραβρέθηκαν ως ειδικώς προσκεκλημένοι ο Γενικός Γραμματέας του Δήμου κ. Σερβετάς Ηλίας και η Ειδική Συνεργάτης του Δημάρχου κ. Σφαλτού Χαρίκλεια*

*Η Επιτροπή έκανε δεκτή πρόταση του Προέδρου της να συζητηθούν (5) έκτακτα θέματα.*

*Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές*

Ο κ. Πρόεδρος εισηγούμενος το 5ο έκτακτο θέμα: **Έγκριση ή μη πρακτικού επιτροπής διαγωνισμού για την προμήθεια: Προμήθεια οχήματος για τις ανάγκες του ΚΔΑΠ ΜΕΑ της ΔΗΚΕΔΑ** έθεσε υπόψη της Επιτροπής το από 06-12-2018 πρακτικό της Επιτροπής διαγωνισμού το οποίο έχει ως εξής: Στην Άρτα σήμερα 6/12/2018 ημέρα Πέμπτη και ώρα 10:00 π.μ. συνήλθε σε συνεδρίαση η οριζόμενη από την υπ’ αριθμ. 9/2018 Απόφαση Οικονομικής Επιτροπής, Επιτροπή Διενέργειας και Αξιολόγησης Διαγωνισμών, αποτελούμενη από τους: κ.Νούτση Μιράντα ως πρόεδρο και κ.Ρίζου Ευαγγελία και κ.Γιαμούρη Ευάγγελο ως μέλη, για να προβεί στη διενέργεια διαπραγμάτευσης με κριτήριο κατακύρωσης την πλέον συμφέρουσα από οικονομική άποψη προσφορά (συμφερότερη προσφορά), για την ανάδειξη οικονομικού φορέα για την προμήθεια οχήματος για τις ανάγκες του ΚΔΑΠ ΜΕΑ της ΔΗΚΕΔΑ.

Η Επιτροπή αφού έλαβε υπ’ όψη:

1. Τις διατάξεις του Ν.4412/2016 όπως τροποποιήθηκε με το Ν. 4497/2017
2. Την υπ’ αριθμ.18/2018 μελέτη προμήθειας οχήματος για τις ανάγκες του ΚΔΑΠ ΜΕΑ της ΔΗΚΕΔΑ.
3. Την υπ’ αριθμ.553/2018 Απόφαση Οικονομικής Επιτροπής με την οποία αποφασίστηκε η προσφυγή στη διαδικασία της επαναληπτικής διαπραγμάτευσης
4. Την υπ’ αριθμ.28314/21-11-2018 ανακοίνωση διενέργειας επαναληπτικής διαπραγμάτευσης

ΔΕΧΘΗΚΕ

Στο τμήμα πρωτοκόλλου του Δήμου μας έναν (1) κλειστό φάκελο προσφοράς για την ανωτέρω προμήθεια.

Οι συμμετέχοντες που υπέβαλλαν την προσφορά μέσω πρωτοκόλλου είναι :

1. ΠΑΝΑΓΙΩΤΗΣ ΝΑΝΟΣ (αριθμ.πρωτ.29459/5-12-2018)

Η Επιτροπή αποσφράγισε τα δικαιολογητικά συμμετοχής και κατόπι ελέγχου διαπιστώθηκε ότι ο συμμετέχων δεν είχε τα νόμιμα και τυπικά προσόντα καθώς στο έντυπο ΤΕΥΔ στην ενότητα Γ:

1. Στην ερώτηση «Βρίσκεται ο οικονομικός φορέας σε οποιαδήποτε από τις ακόλουθες καταστάσεις: α) πτώχευση β) ….. »

δεν απάντησε αφού δεν σημείωσε το αντίστοιχο σημείο.

1. Στην ερώτηση «Εχει διαπράξει ο οικονομικός φορέας σοβαρό επαγγελματικό παράπτωμα;…»

δεν απάντησε αφού δεν σημείωσε το αντίστοιχο σημείο.

Ο συμμετέχων δεν δήλωσε ότι δεν βρίσκεται σε πτώχευση, διακδικασία εξυγίανσης, ειδική εκκαθάριση κλπ. καθώς και ότι δεν έχει διαπράξει σοβαρό επαγγελματικό παράπτωμα αφήνοντας τα σχετικά πεδία κενά. Η έλλειψη αυτή δεν μπορεί να αναπληρωθεί από την γενική καταφατική απάντηση που δόθηκε στην περίπτωση «α. Γενική ένδειξη για όλα τα κριτήρια επιλογής του μέρους ΙV.

Eπειδή το ΤΕΥΔ ναι μεν παρέχει προαπόδειξη προς τον σκοπό της επιτάχυνσης των διαγωνιστικών διαδικασιών και ελάφρυνσης των διαγωνιζομένων από την υποχρέωση προσκόμισης πολυάριθμων πιστοποιητικών και εγγράφων ως προς τα κριτήρια αποκλεισμού και επιλογής, εντούτοις η υποβολή του συμπληρωμένου ΤΕΥΔ στα απαιτούμενα πεδία αποτελεί ουσιώση τυπική προϋπόθεση συμμετοχής σε διαγωνισμό, δηλαδή υποβολή ελλειπούς κατά το περιεχόμενο δήλωση συνιστά ουσιώση παράλειψη συνεπαγόμενη αποκλεισμό του υποψηφίου μη δυνάμενη να αναπληρωθεί με παροχή διευκρινήσεων η οποία κατά το άρθρο 102 Ν.4412/2016 παρέχεται μόνο για ασάφεια δικαιολογητικών και εγγράφων και επουσιώδη σφάλματα ιδίως όλως τυπικής φύσης, γραφικά, λεκτικά, φραστικά ως προς τη σήμανση και τη συσκευασία του φακέλου και των εγγράφων και ως προς τη νομιμοποίηση και όχι για το πρώτον συμπλήρωση σε κεφάλαιο του ιδιου του ΤΕΥΔ που συνεπάγεται ουσιώση μεταβολή της ίδιας της προσφοράς.

Η Επιτροπή γνωμοδοτεί ότι η επιχείρηση ΠΑΝΑΓΙΩΤΗΣ ΝΑΝΟΣ λόγω των ανωτέρω πρέπει να αποκλειστεί από την δεύτερη (2η) διαδικασία διαπραγμάτευσης και επειδή ήταν η μοναδική προσφορά στη διαδικασία, η Επιτροπή προτείνει τη ματαίωση της διαδικασίας διαπραγμάτευσης και την επανάληψή της με τους ίδιους όρους.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 06-12-2018 πρακτικό της επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 06-12-2018 πρακτικό της επιτροπής διαγωνισμού για την προμήθεια: **Προμήθεια οχήματος για τις ανάγκες του ΚΔΑΠ ΜΕΑ της ΔΗΚΕΔΑ** σύμφωνα με το οποίοη επιχείρησηΠΑΝΑΓΙΩΤΗΣ ΝΑΝΟΣ αποκλείεται από την δεύτερη (2η) διαδικασία διαπραγμάτευσης

**Β.** Εγκρίνει την επανάληψη της διαδικασίας διαπραγμάτευσης με τους ίδιους όρους.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 579 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*